**ДО**

**ОБЩИНСКИ СЪВЕТ**

**РУДОЗЕМ**

**Д О К Л А Д Н А З А П И С К А**

 ***от***

***инж. Недко Фиданов Кулевски - Кмет на Община Рудозем***

**ОТНОСНО:***Кандидастване на Община Рудозем с проектно предложение по процедура BG05SFPR002-2.012 „Иновативни здравно - социални услуги“, финансирана по Програма „Развитие на човешките ресурси“ 2021-2027 г. и възлагане на Услуга от общ икономически интерес*

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА СЪВЕТНИЦИ,**

Община Рудозем възнамерява да кандидатства с проектно предложение по Процедура BG05SFPR002-2.012 „Иновативни здравно – социални услуги“ финансирана по Програма „Развитие на човешките ресурси“ 2021-2027 г.

**Цел на процедурата:**

Целта на операцията е да се подобри предоставянето на интегрирани здравно-социални услуги в домашна среда за нуждаещи се самотноживеещи лица с увреждания и възрастни хора в невъзможност за самообслужване.

Ще се изгради и приложи иновативен модел за дистанционен мониторинг на здравословния и психосоциален статус на хора с хронични заболявания и трайни увреждания, както и самотноживеещи възрастни в невъзможност за самообслужване (или най-уязвимите групи от населението) на базата на съвременните информационни и комуникационни технологии – телекеър.

**Допустими дейности:**

* Дейност 1: Предоставяне на почасови мобилни интегрирани здравно- социални услуги за нуждаещи се лица с увреждания и възрастни хора в невъзможност за самообслужване.
* Дейност 2: Провеждане на специализирани обучения на екипите и супервизия, включително обучения във връзка с въвеждането на нови методологии за оценка на потребностите.
* Дейност 3: Развитие и предоставяне на иновативни дистанционни услуги – телекеър, вкл. осигуряване на специализирано оборудване за тяхното предоставяне (при необходимост).

Съгласно таблица „Разпределение финансиране и потребители“ за Община Рудозем е определено следното:

* индикативен брой часове за услуга по дейност: 1– 14 212 ч. за 24 месеца
* минимален брой потребители за дейност: 1, годишно – 17 лица за 24 месеца
* средства за дейност: 1 и дейност: 2 - 137 572,16 лв. за 24 месеца
* индикативен брой потребители за дейност:3, годишно – 2 лица за 24 месеца
* средства за дейност:3 - 18 000,00 лв. за 24 месеца

Максималният размер на безвъзмездна финансова помощ за предоставяне на иновативни здравно-социални услуги за период от 24 месеца е в размер на **155 572,16 лв.**

Размерът на безвъзмездната финансова помощ се изчислява на базата на разходите за предоставяне на иновативни здравно-социални услуги на един потребител за 1 час.

Дейности 1 и 2 са задължителни за изпълнение. Същите са дефинирани като услуги от общ икономически интерес (УОИИ) и максималната стойност за предоставянето им (компенсацията) за едно лице е 9,68 лв. за 1 час услуга.

Дейност 3 не е част от компенсацията за УОИИ и максималната стойност за предоставянето на дистанционни услуги – телекеър за едно лице е 9 000,00 лв. за 24 месеца. За предоставянето на дистанционните услуги – телекеър, кандидатите задължително избират външен изпълнител по реда на ЗОП.

 Съгласно Условията за кандидатстване кандидатите – общини/райони на общини следва да възложат изпълнението на услугата от общ икономически интерес (УОИИ), съгласно правилата на Решение на ЕК от 20 декември 2011 година относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга, предоставена на определени предприятия, натоварени с извършването на услуги от общ икономически интерес (Решението).

Услуга от общ икономически интерес е услуга, която се доставя на пазара, срещу заплащане, но няма пълна възвръщаемост на изразходваните за предоставянето й средства, поради което държавата я компенсира.

Услугата от общ икономически интерес не може да бъде предоставена на населението на свободния пазар в необходимия обем, качество, географско покритие, достъп и универсалност.

Предоставянето на УОИИ се възлага с акт на възлагане, в който задължително се включват:

- съдържанието и продължителността на задълженията за обществена услуга;

- предприятието и където е приложимо – съответната територия;

- същността на всички изключителни или специални права, предоставени на предприятието от предоставящия орган;

- описание на компенсационния механизъм и параметрите за изчисляване, контролиране и преглед на компенсацията;

- мерките за избягване и възстановяване на свръхкомпенсации;

и

- позоваване на Решение на ЕК от 20 декември 2011 година.

Общината се явява възложител на услугата и администратор на помощта към доставчика на услугата (оператора). Възлагането на УОИИ от общините се извършва с акт на възлагане, който съдържа задължителните реквизити по чл. 4 от Решение 2012/21/ЕС.

Общинският съвет е компетентния орган, който по силата на нарочен акт (решение на Общински съвет) може да определи по какъв ред и чрез кои звена, Общината ще предоставя „иновативни здравно – социални услуги“ и ще осъществява контрола върху спазването на приетите от този орган нормативни и други правила. Общински съвет е органът, който ще „възложи” изпълнението на УОИИ и ще контролира предоставянето на услугата съвместно с кмета на общината, в съответствие с изискванията на Решението за УОИИ.

Предлагам след като разгледате и обсъдите докладната записка на основание чл.21, ал.1, т.23 от ЗМСМА, чл.60, ал.1 от АПК, във връзка с кандидатстване на Община Рудозем с проектно предложение по процедура BG05SFPR002-2.012 „Иновативни здравно - социални услуги“, финансирана по Програма „Развитие на човешките ресурси“ 2021-2027 г. и Решение на ЕК за УОИИ от 20.12.2011 година да вземете следното

**П Р О Е К Т О - Р Е Ш Е Н И Е:**

1. Дава съгласие Община Рудозем да кандидатства с проектно предложение по процедура BG05SFPR002-2.012 „Иновативни здравно - социални услуги“ финансирана по Програма „Развитие на човешките ресурси“ 2021-2027 г.
2. Възлага на Кмета на Община Рудозем да изготви и внесе необходимите документи за кандидатстване по проектното предложение.
3. Общински съвет Рудозем упълномощава Кмета на Община Рудозем да издаде заповед за възлагане /Акт за възлагане/ за предоставяне на помощ за осъществяване на Услуга от общ икономически интерес – „иновативни здравно - социални услуги ”, на отдел „Планиране и разработване на проекти“.
4. Услугата „иновативни здравно - социални услуги“ , финансирана по Програма “Развитие на човешките ресурси” 2021-2027 г. да се ползва от потребителите без заплащане на такса.
5. Предвид краткия срок за кандидатстване по процедурата и осигуряване на възможност за своевременно предоставяне на услугата на нуждаещите се потребители, с цел защита на особено важни обществени интереси и недопускане на значителни и трудно поправими щети, на основание чл.60, ал.1 от АПК допуска предварително изпълнение на настоящото решение.

*С уважение,*

**инж. НЕДКО КУЛЕВСКИ**

**КМЕТ НА ОБЩИНА РУДОЗЕМ**